Sinay yarimoroli shimolidagi Al-Arish shahrida sodir etilgan qo‘poruvchilik harakati natijasida o‘n nafar Misr fuqarosi halok bo‘ldi, deya xabar qildi Al-Youm Al-Sabea portali. Dastlabki ma’lumotlarga ko‘ra, jangarilar guruhi xonadonlardan biriga qarata o‘q uzgan, so‘ngra shu yaqindagi avtomobilni portlatib yuborgan. Terroristlar harakati natijasida o‘n nafar tinch aholi vakili vafot etdi, ularning to‘rt nafari bir oila a’zolari, ikkisi esa uch yoshgacha bo‘lgan bolalardir. Huquqini muhofaza qilish organlari xabariga ko‘ra, teraktni IShIDning hududiy bo‘linmasi jangarilari amalga oshirgan, degan taxmin bor.